Լեւոն Զուրաբյանը երեկ «Ազատություն» ռադիոկայանին ասել է, թե եղած բացը կլրացնեն վստահված անձանցով: Նկատենք, սակայն, որ հանձնաժողովի անդամի եւ վստահված անձի իրավասությունները բոլորովին տարբեր են: Հանձնաժողովի անդամի իրավասությունները, բնականաբար, շատ ավելի մեծ են: Մասնավորապես, հանձնաժողովի անդամը ընտրության օրը հատուկ կարծիքի մասին նշում է անում, կարող է վերահաշվարկի դիմում ներկայացնել, կարող է դիմում ներկայացնել տեղամասում քվեարկության արդյունքները անվավեր ճանաչելու մասին: Իսկ վստահված անձինք, ԶԼՄ-ների ներկայացուցիչներն ու դիտորդները, ըստ էության, վերահսկողական բնույթի լիազորություններ ունեն: